การลงมติเลือกนายกรัฐมนตรีไทย

การลงมติเลือกนายกรัฐมนตรีไทย เป็นกระบวนการของรัฐสภาไทยในการเลือกนายกรัฐมนตรีไทย ส่วนใหญ่สภาผู้แทนราษฎรเป็นผู้ลงมติเลือกนายกรัฐมนตรี แต่ในบางกรณีที่ไม่มีสภาผู้แทนราษฎร ก็จะใช้มติของสภาที่ทำหน้าที่รัฐสภาใน ณ ขณะนั้น ทำหน้าที่ลงมติเลือกนายกรัฐมนตรี อาทิเช่น คณะรัฐประหาร สภาร่างรัฐธรรมนูญ หรือสภานิติบัญญัติแห่งชาติ
<templatestyles src="Template:TOC limit/styles.css" />
รายการ.
มิถุนายน พ.ศ. 2475.
การลงมติเลือกนายกรัฐมนตรีไทยในเดือนมิถุนายน พ.ศ. 2475 เป็นการลงมติของผู้แทนราษฎรชั่วคราว เพื่อเลือกนายกรัฐมนตรี เนื่องจากวันที่ 24 มิถุนายน พ.ศ. 2475 เกิดการเปลี่ยนแปลงการปกครองขึ้น 27 มิถุนายน พ.ศ. 2475 ได้มีการประกาศใช้พระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 และพระยามโนปกรณ์นิติธาดา เป็น ประธานคณะกรรมการราษฎร (ซึ่งเป็นตำแหน่งหัวหน้าฝ่ายบริหาร เทียบเท่ากับตำแหน่งนายกรัฐมนตรีในปัจจุบัน) ตามรายงานการประชุมสภาผู้แทนราษฎร ครั้งที่ 1/วันที่ 28 มิถุนายน 2475
ธันวาคม พ.ศ. 2475.
การลงมติเลือกนายกรัฐมนตรีไทยในเดือนธันวาคม พ.ศ. 2475 เป็นการลงมติของผู้แทนราษฎรชั่วคราว เพื่อเลือกนายกรัฐมนตรี เนื่องจากวันที่ 10 ธันวาคม พ.ศ. 2475 รัฐบาลพระยามโนปกรณ์นิติธาดา ประกาศใช้รัฐธรรมนูญฉบับใหม่
และมีพระบรมราชโองการ โปรดเกล้าฯ ให้แต่งตั้งพระยามโนปกรณ์นิติธาดาเป็นนายกรัฐมนตรี ประกาศลง ณ วันที่ 10 ธันวาคม พ.ศ. 2475
เมษายน พ.ศ. 2476.
การลงมติเลือกนายกรัฐมนตรีไทยในเดือนเมษายน พ.ศ. 2476 พระยามโนปกรณ์นิติธาดา ยึดอำนาจตัวเองโดยรัฐประหารเงียบ ได้ประกาศพระราชกฤษฎีกา ยุบคณะรัฐมนตรีชุดเดิม แต่งตั้งคณะรัฐมนตรีชุดใหม่ และให้นายกรัฐมนตรีคณะซึ่งยุบนี้ เป็นนายกรัฐมนตรีของคณะรัฐมนตรีชุดใหม่ เนื่องจากวันที่ 1 เมษายน พ.ศ.2476 รัฐบาลพระยามโนปกรณ์นิติธาดา ประกาศพระราชกฤษฎีกาให้ปิดประชุมสภาผู้แทนราษฎร งดใช้รัฐธรรมนูญ
และมีพระบรมราชโองการ โปรดเกล้าฯ ให้แต่งตั้งพระยามโนปกรณ์นิติธาดาเป็นนายกรัฐมนตรี ประกาศลง ณ วันที่ 1 เมษายน พ.ศ. 2476
มิถุนายน พ.ศ. 2476.
การลงมติเลือกนายกรัฐมนตรีไทยในเดือนมิถุนายน พ.ศ. 2476 เป็นการลงมติของผู้แทนราษฎรชั่วคราว เพื่อเลือกนายกรัฐมนตรี เนื่องจาก
วันที่ 1 เมษายน พ.ศ. 2476 รัฐบาลพระยามโนปกรณ์นิติธาดา นายกรัฐมนตรีได้ประกาศพระราชกฤษฎีกา ยึดอำนาจรัฐบาลตัวเอง เสนอชื่อตนเองเป็นนายกรัฐมนตรี ตามความในข้อ 2 และให้อำนาจนิติบัญญัติแก่คณะรัฐมนตรีในการออกกฏหมายแทน(โดยไม่ต้องผ่านการพิจารณาของสภา) ตามความในข้อ 4 แห่งพระราชกฤษฎีกาให้ปิดประชุมสภาผู้แทนราษฎรและตั้งคณะรัฐมนตรีชุดใหม่ ๒๔๗๖ พร้อมงดใช้รัฐธรรมนูญ(บางมาตรา) 
และวันที่ 20 มิถุนายน พ.ศ. 2476 คณะทหารบก, ทหารเรือ และพลเรือน ยึดอำนาจบีบให้ พระยามโนปกรณ์นิติธาดา ลาออกจากตำแหน่ง โดยระบุเหตุผลว่า "เพราะรัฐบาลกระทำการเป็นเผด็จการ ทำลายระบอบใหม่" โดยสมาชิกสภาผู้แทนราษฎรยื่นคำร้องขอให้เรียกประชุมวิสามัญ มีประกาศให้เปิดสภาผู้แทนราษฎร และใช้รัฐธรรมนูญได้ตามปกติ 
มีพระบรมราชโองการ โปรดเกล้าฯ ให้แต่งตั้งพระยาพหลพลพยุหเสนาเป็นนายกรัฐมนตรี ประกาศลง ณ วันที่ 21 มิถุนายน พ.ศ. 2476 
สภาผู้แทนราษฎรทั้งหมด เห็นชอบให้ พระยาพหลพลพยุหเสนา เป็นนายกรัฐมนตรี ตามรายงานการประชุม สภาผู้แทนราษฎร (วิสามัญ) ครั้งที่ 1/วันที่ 22 มิถุนายน พ.ศ. 2476
และมีพระบรมราชโองการ โปรดเกล้าฯ ให้แต่งตั้งพระยาพหลพลพยุหเสนาเป็นนายกรัฐมนตรี ประกาศลง ณ วันที่ 21 มิถุนายน พ.ศ. 2476
ธันวาคม พ.ศ. 2476.
การลงมติเลือกนายกรัฐมนตรีไทยในเดือนธันวาคม พ.ศ. 2476 เป็นการลงมติของสภาผู้แทนราษฎรไทย ชุดที่ 1 เพื่อเลือกนายกรัฐมนตรี เนื่องจากรัฐบาลพระยาพหลพลพยุหเสนา ประกาศให้เลือกตั้งทั่วไป
และมีพระบรมราชโองการ โปรดเกล้าฯ ให้แต่งตั้งพระยาพหลพลพยุหเสนาเป็นนายกรัฐมนตรี ประกาศลง ณ วันที่ 16 ธันวาคม พ.ศ. 2476
พ.ศ. 2477.
การลงมติเลือกนายกรัฐมนตรีไทยใน พ.ศ. 2477 เป็นการลงมติของสภาผู้แทนราษฎรไทย ชุดที่ 1 เพื่อเลือกนายกรัฐมนตรีแทนตำแหน่งที่ว่างลง เนื่องจากวันที่ 22 กันยายน พ.ศ. 2477 นายพระยาพหลพลพยุหเสนา พ้นจากตำแหน่งนายกรัฐมนตรีจากการลาออก
และมีพระบรมราชโองการ โปรดเกล้าฯ ให้แต่งตั้งพระยาพหลพลพยุหเสนาเป็นนายกรัฐมนตรี ประกาศลง ณ วันที่ 22 กันยายน พ.ศ. 2477
สิงหาคม พ.ศ. 2480.
การลงมติเลือกนายกรัฐมนตรีไทย ในเดือนสิงหาคม พ.ศ. 2480 เป็นการลงมติของสภาผู้แทนราษฎรไทย ชุดที่ 1 เพื่อเลือกนายกรัฐมนตรีแทนตำแหน่งที่ว่างลง เนื่องจาก พระยาพหลพลพยุหเสนา พ้นจากตำแหน่งนายกรัฐมนตรีจากการลาออก เนื่องจากกรณีกระทู้เรื่องขายที่ดินพระคลังข้างที่ไม่โปร่งใส
และมีพระบรมราชโองการ โปรดเกล้าฯ ให้แต่งตั้งพระยาพหลพลพยุหเสนา เป็นนายกรัฐมนตรี ประกาศลง ณ วันที่ 9 สิงหาคม พ.ศ. 2480
ธันวาคม พ.ศ. 2480.
การลงมติเลือกนายกรัฐมนตรีไทย ในเดือนธันวาคม พ.ศ. 2480 เป็นการลงมติของสภาผู้แทนราษฎรไทย ชุดที่ 2 เพื่อเลือกนายกรัฐมนตรีแทนตำแหน่งที่ว่างลง เนื่องจาก พระยาพหลพลพยุหเสนา พ้นจากตำแหน่งนายกรัฐมนตรี เนื่องจากสภาครบวาระแล้ว
และมีพระบรมราชโองการ โปรดเกล้าฯ ให้แต่งตั้งพระยาพหลพลพยุหเสนา เป็นนายกรัฐมนตรี ประกาศลง ณ วันที่ 21 ธันวาคม พ.ศ. 2480
พ.ศ. 2481.
การลงมติเลือกนายกรัฐมนตรีไทย ใน พ.ศ. 2481 เป็นการลงมติของสภาผู้แทนราษฎรไทย ชุดที่ 3 เพื่อเลือกนายกรัฐมนตรีแทนตำแหน่งที่ว่างลง เนื่องจาก พระยาพหลพลพยุหเสนา พ้นจากตำแหน่งนายกรัฐมนตรี เนื่องจากมีการยุบสภาผู้แทนราษฎร
และมีพระบรมราชโองการ โปรดเกล้าฯ ให้แต่งตั้งแปลก พิบูลสงคราม เป็นนายกรัฐมนตรี ประกาศลง ณ วันที่ 16 ธันวาคม พ.ศ. 2481
พ.ศ. 2485.
การลงมติเลือกนายกรัฐมนตรีไทย ใน พ.ศ. 2485 เป็นการลงมติของสภาผู้แทนราษฎรไทย ชุดที่ 3 เพื่อเลือกนายกรัฐมนตรีแทนตำแหน่งที่ว่างลง เนื่องจาก แปลก พิบูลสงคราม พ้นจากตำแหน่งนายกรัฐมนตรี จากการลาออก เนื่องจากต้องเปลี่ยนแปลงคณะรัฐมนตรีให้เหมาะสมกับสถานการณ์ (สงครามโลกครั้งที่สอง)
และมีพระบรมราชโองการ โปรดเกล้าฯ ให้แต่งตั้งแปลก พิบูลสงคราม เป็นนายกรัฐมนตรี ประกาศลง ณ วันที่ 7 มีนาคม พ.ศ. 2485
พ.ศ. 2487.
การลงมติเลือกนายกรัฐมนตรีไทย ในปี 2487 เป็นการลงมติของสภาผู้แทนราษฎรไทย ชุดที่ 3 เพื่อเลือกนายกรัฐมนตรีแทนตำแหน่งที่ว่างลง เนื่องจาก แปลก พิบูลสงคราม พ้นจากตำแหน่งนายกรัฐมนตรี จากการลาออก
พระยาพหลพลพยุหเสนา ปฏิเสธตำแหน่ง จึงมีการลงมติใหม่อีกครั้ง
และมีพระบรมราชโองการ โปรดเกล้าฯ ให้แต่งตั้งควง อภัยวงศ์เป็นนายกรัฐมนตรี ประกาศลง ณ วันที่ 1 สิงหาคม พ.ศ. 2487
สิงหาคม พ.ศ. 2488.
การลงมติเลือกนายกรัฐมนตรีไทย ใน พ.ศ. 2488 เป็นการลงมติของสภาผู้แทนราษฎรไทย ชุดที่ 3 เพื่อเลือกนายกรัฐมนตรีแทนตำแหน่งที่ว่างลง เนื่องจาก ควง อภัยวงศ์ พ้นจากตำแหน่งนายกรัฐมนตรี จากการลาออก และได้ลงมติเลือกนายกรัฐมนตรีในวันที่ 23 สิงหาคม พ.ศ. 2488
และมีพระบรมราชโองการ โปรดเกล้าฯ ให้แต่งตั้งทวี บุณยเกตุ เป็นนายกรัฐมนตรี ประกาศลง ณ วันที่ 31 สิงหาคม พ.ศ. 2488
กันยายน พ.ศ. 2488.
เมื่อวันที่ 17 กันยายน พ.ศ. 2488 ได้มีการลงมติเลือกนายกรัฐมนตรีไทย พ.ศ. 2488 เป็นการลงมติของสภาผู้แทนราษฎรไทย ชุดที่ 3 เพื่อเลือกนายกรัฐมนตรีแทนตำแหน่งที่ว่างลง เนื่องจาก ทวี บุณยเกตุ พ้นจากตำแหน่งนายกรัฐมนตรี จากการลาออก
และมีพระบรมราชโองการ โปรดเกล้าฯ ให้แต่งตั้ง หม่อมราชวงศ์เสนีย์ ปราโมช เป็นนายกรัฐมนตรี ประกาศลง ณ วันที่ 17 กันยายน พ.ศ. 2488
มกราคม พ.ศ. 2489.
การลงมติเลือกนายกรัฐมนตรีไทย ในเดือนมกราคม พ.ศ. 2489 เป็นการลงมติของสภาผู้แทนราษฎรไทย ชุดที่ 4 เพื่อเลือกนายกรัฐมนตรีแทนตำแหน่งที่ว่างลง เนื่องจาก หม่อมราชวงศ์เสนีย์ ปราโมช พ้นจากตำแหน่งนายกรัฐมนตรี จากการยุบสภาผู้แทนราษฎร
และมีพระบรมราชโองการ โปรดเกล้าฯ ให้แต่งตั้งควง อภัยวงศ์ เป็นนายกรัฐมนตรี ประกาศลง ณ วันที่ 31 มกราคม พ.ศ. 2489
มีนาคม พ.ศ. 2489.
การลงมติเลือกนายกรัฐมนตรีไทย ในวันที่ 21 มีนาคม พ.ศ. 2489 เป็นการลงมติของสภาผู้แทนราษฎรไทย ชุดที่ 4 เพื่อเลือกนายกรัฐมนตรีแทนตำแหน่งที่ว่างลง เนื่องจาก ควง อภัยวงศ์ พ้นจากตำแหน่งนายกรัฐมนตรี จากการลาออก
และมีพระบรมราชโองการ โปรดเกล้าฯ ให้แต่งตั้งปรีดี พนมยงค์ เป็นนายกรัฐมนตรี ประกาศลง ณ วันที่ 24 มีนาคม พ.ศ. 2489
มิถุนายน พ.ศ. 2489.
การลงมติเลือกนายกรัฐมนตรีไทย ในเดือนมิถุนายน พ.ศ. 2489 เป็นการลงมติของสภาผู้แทนราษฎรไทย ชุดที่ 4 เพื่อเลือกนายกรัฐมนตรีแทนตำแหน่งที่ว่างลง เนื่องจาก ปรีดี พนมยงค์ พ้นจากตำแหน่งนายกรัฐมนตรี จากการลาออก
และมีพระบรมราชโองการ โปรดเกล้าฯ ให้แต่งตั้งปรีดี พนมยงค์ เป็นนายกรัฐมนตรี ประกาศลง ณ วันที่ 11 มิถุนายน พ.ศ. 2489
สิงหาคม พ.ศ. 2489.
การลงมติเลือกนายกรัฐมนตรีไทย ในเดือนสิงหาคม พ.ศ. 2489 เป็นการลงมติของสภาผู้แทนราษฎรไทย ชุดที่ 4 เพื่อเลือกนายกรัฐมนตรีแทนตำแหน่งที่ว่างลง เนื่องจาก ปรีดี พนมยงค์ พ้นจากตำแหน่งนายกรัฐมนตรี จากการลาออก เนื่องจากถูกใส่ความกรณีสวรรคตของรัชกาลที่ 8
และมีพระบรมราชโองการ โปรดเกล้าฯ ให้แต่งตั้งถวัลย์ ธำรงนาวาสวัสดิ์ เป็นนายกรัฐมนตรี ประกาศลง ณ วันที่ 23 สิงหาคม พ.ศ. 2489
พฤษภาคม พ.ศ. 2490.
การลงมติเลือกนายกรัฐมนตรีไทย ในเดือนพฤษภาคม พ.ศ. 2490 เป็นการลงมติของสภาผู้แทนราษฎรไทย ชุดที่ 4 เพื่อเลือกนายกรัฐมนตรีแทนตำแหน่งที่ว่างลง เนื่องจาก ถวัลย์ ธำรงนาวาสวัสดิ์ พ้นจากตำแหน่งนายกรัฐมนตรี จากการลาออก 
และมีพระบรมราชโองการ โปรดเกล้าฯ ให้แต่งตั้งถวัลย์ ธำรงนาวาสวัสดิ์ เป็นนายกรัฐมนตรี ประกาศลง ณ วันที่ 30 พฤษภาคม พ.ศ. 2490
พฤศจิกายน พ.ศ. 2490.
การลงมติเลือกนายกรัฐมนตรีไทย ในเดือนพฤศจิกายน พ.ศ. 2490 เป็นการลงมติของคณะทหารแห่งชาติ เพื่อเลือกนายกรัฐมนตรีแทนตำแหน่งที่ว่างลง เนื่องจาก ถวัลย์ ธำรงนาวาสวัสดิ์ พ้นจากตำแหน่งนายกรัฐมนตรี จากการถูกยึดอำนาจ
และมีพระบรมราชโองการ โปรดเกล้าฯ ให้แต่งตั้งควง อภัยวงศ์ เป็นนายกรัฐมนตรี ประกาศลง ณ วันที่ 11 พฤศจิกายน พ.ศ. 2490
กุมภาพันธ์ พ.ศ. 2491.
การลงมติเลือกนายกรัฐมนตรีไทย ในเดือนกุมภาพันธ์ พ.ศ. 2491 เป็นการลงมติของสภาผู้แทนราษฎรไทย ชุดที่ 5 เพื่อเลือกนายกรัฐมนตรีแทนตำแหน่งที่ว่างลง เนื่องจาก ควง อภัยวงศ์ พ้นจากตำแหน่งนายกรัฐมนตรี เนื่องจากมีการเลือกตั้งทั่วไป
และมีพระบรมราชโองการ โปรดเกล้าฯ ให้แต่งตั้งควง อภัยวงศ์ เป็นนายกรัฐมนตรี ประกาศลง ณ วันที่ 21 กุมภาพันธ์ พ.ศ. 2491
เมษายน พ.ศ. 2491.
การลงมติเลือกนายกรัฐมนตรีไทย ในเดือนเมษายน พ.ศ. 2491 เป็นการลงมติของสภาผู้แทนราษฎรไทย ชุดที่ 5 เพื่อเลือกนายกรัฐมนตรีแทนตำแหน่งที่ว่างลง เนื่องจาก ควง อภัยวงศ์ พ้นจากตำแหน่งนายกรัฐมนตรี เนื่องจากคณะรัฐประหารบังคับให้ลาออกภายใน 24 ชั่วโมง
และมีพระบรมราชโองการ โปรดเกล้าฯ ให้แต่งตั้งแปลก พิบูลสงคราม เป็นนายกรัฐมนตรี ประกาศลง ณ วันที่ 8 เมษายน พ.ศ. 2491
พ.ศ. 2492.
การลงมติเลือกนายกรัฐมนตรีไทย ใน พ.ศ. 2492 เป็นการลงมติของสภาผู้แทนราษฎรไทย ชุดที่ 5 เพื่อเลือกนายกรัฐมนตรีแทนตำแหน่งที่ว่างลง เนื่องจาก แปลก พิบูลสงคราม พ้นจากตำแหน่งนายกรัฐมนตรี เนื่องจากจัดให้มีการเลือกตั้ง
และมีพระบรมราชโองการ โปรดเกล้าฯ ให้แต่งตั้งแปลก พิบูลสงคราม เป็นนายกรัฐมนตรี ประกาศลง ณ วันที่ 25 มิถุนายน พ.ศ. 2492
พ.ศ. 2494.
การลงมติเลือกนายกรัฐมนตรีไทย ในธันวาคม พ.ศ. 2494 เป็นการลงมติของ สภาผู้แทนราษฎรไทย ชุดที่ 6 เพื่อเลือกนายกรัฐมนตรีแทนตำแหน่งที่ว่างลง เนื่องจาก แปลก พิบูลสงคราม พ้นจากตำแหน่งนายกรัฐมนตรี
และมีพระบรมราชโองการ โปรดเกล้าฯ ให้แต่งตั้งแปลก พิบูลสงคราม เป็นนายกรัฐมนตรี ประกาศลง ณ วันที่ 6 ธันวาคม พ.ศ. 2494
พ.ศ. 2495.
การลงมติเลือกนายกรัฐมนตรีไทย ในมีนาคม พ.ศ. 2495 เป็นการลงมติของสภาผู้แทนราษฎรไทย ชุดที่ 7 เพื่อเลือกนายกรัฐมนตรีแทนตำแหน่งที่ว่างลง เนื่องจาก แปลก พิบูลสงคราม พ้นจากตำแหน่งนายกรัฐมนตรี เนื่องจากจัดให้มีการเลือกตั้ง
และมีพระบรมราชโองการ โปรดเกล้าฯ ให้แต่งตั้งแปลก พิบูลสงคราม เป็นนายกรัฐมนตรี ประกาศลง ณ วันที่ 24 มีนาคม พ.ศ. 2495
พ.ศ. 2500.
การลงมติเลือกนายกรัฐมนตรีไทย ในมีนาคม พ.ศ. 2500 เป็นการลงมติของสภาผู้แทนราษฎรไทย ชุดที่ 8 เพื่อเลือกนายกรัฐมนตรีแทนตำแหน่งที่ว่างลง เนื่องจาก แปลก พิบูลสงคราม พ้นจากตำแหน่งนายกรัฐมนตรี เนื่องจากสภาครบวาระ
และมีพระบรมราชโองการ โปรดเกล้าฯ ให้แต่งตั้งแปลก พิบูลสงคราม เป็นนายกรัฐมนตรี ประกาศลง ณ วันที่ 21 มีนาคม พ.ศ. 2500
พ.ศ. 2501.
การลงมติเลือกนายกรัฐมนตรีไทย ในมกราคม พ.ศ. 2501 เป็นการลงมติของสภาผู้แทนราษฎรไทย ชุดที่ 9 เพื่อเลือกนายกรัฐมนตรีแทนตำแหน่งที่ว่างลง เนื่องจาก พจน์ สารสิน พ้นจากตำแหน่งนายกรัฐมนตรี เนื่องจากจัดให้มีการเลือกตั้ง
และมีพระบรมราชโองการ โปรดเกล้าฯ ให้แต่งตั้งถนอม กิตติขจร เป็นนายกรัฐมนตรี ประกาศลง ณ วันที่ 1 มกราคม พ.ศ. 2501
พ.ศ. 2502.
การลงมติเลือกนายกรัฐมนตรีไทย ในกุมภาพันธ์ พ.ศ. 2502 เป็นการลงมติของสภาร่างรัฐธรรมนูญ เพื่อเลือกนายกรัฐมนตรีแทนตำแหน่งที่ว่างลง เนื่องจาก ถนอม กิตติขจร พ้นจากตำแหน่งนายกรัฐมนตรี เนื่องจากลาออก และรัฐประหาร
และมีพระบรมราชโองการ โปรดเกล้าฯ ให้แต่งตั้งสฤษดิ์ ธนะรัชต์ เป็นนายกรัฐมนตรี ประกาศลง ณ วันที่ 9 กุมภาพันธ์ พ.ศ. 2502
พ.ศ. 2506.
การลงมติเลือกนายกรัฐมนตรีไทย ในธันวาคม ปี 2506 เป็นการลงมติของสภาร่างรัฐธรรมนูญ เพื่อเลือกนายกรัฐมนตรีแทนตำแหน่งที่ว่างลง เนื่องจาก สฤษดิ์ ธนะรัชต์ พ้นจากตำแหน่งนายกรัฐมนตรี เนื่องจากถึงแก่อสัญกรรม
และมีพระบรมราชโองการ โปรดเกล้าฯ ให้แต่งตั้งถนอม กิตติขจร เป็นนายกรัฐมนตรี ประกาศลง ณ วันที่ 9 ธันวาคม พ.ศ. 2506
พ.ศ. 2512.
การลงมติเลือกนายกรัฐมนตรีไทย ใน พ.ศ. 2512 เป็นการลงมติของสภาผู้แทนราษฎรไทย ชุดที่ 10 เพื่อเลือกนายกรัฐมนตรีแทนตำแหน่งที่ว่างลง เนื่องจาก ถนอม กิตติขจร พ้นจากตำแหน่งนายกรัฐมนตรี เนื่องจากจัดให้มีการเลือกตั้ง
และมีพระบรมราชโองการ โปรดเกล้าฯ ให้แต่งตั้งถนอม กิตติขจร เป็นนายกรัฐมนตรี ประกาศลง ณ วันที่ 7 มีนาคม พ.ศ. 2512
พ.ศ. 2515.
การลงมติเลือกนายกรัฐมนตรีไทย ใน พ.ศ. 2515 เป็นการลงมติของสภานิติบัญญัติแห่งชาติ เพื่อเลือกนายกรัฐมนตรีแทนตำแหน่งที่ว่างลง เนื่องจาก ถนอม กิตติขจร พ้นจากตำแหน่งนายกรัฐมนตรี เนื่องจากรัฐประหารตัวเอง
และมีพระบรมราชโองการ โปรดเกล้าฯ ให้แต่งตั้งถนอม กิตติขจร เป็นนายกรัฐมนตรี ประกาศลง ณ วันที่ 18 ธันวาคม พ.ศ. 2515
พ.ศ. 2517.
การลงมติเลือกนายกรัฐมนตรีไทยในพ.ศ. 2517 เป็นการลงมติของสภานิติบัญญัติแห่งชาติ เพื่อเลือกนายกรัฐมนตรีแทนตำแหน่งที่ว่างลง เนื่องจากวันที่ 22 พฤษภาคม พ.ศ. 2517 สัญญา ธรรมศักดิ์ ต้องพ้นจากตำแหน่งนายกรัฐมนตรีจากการลาออก
และมีพระบรมราชโองการ โปรดเกล้าฯ ให้แต่งตั้งนายสัญญา ธรรมศักดิ์ เป็นนายกรัฐมนตรี ประกาศลง ณ วันที่ 27 พฤษภาคม พ.ศ. 2517
กุมภาพันธ์ พ.ศ. 2518.
การลงมติเลือกนายกรัฐมนตรีไทยในเดือนกุมภาพันธ์ พ.ศ. 2518 เป็นการลงมติของสภาผู้แทนราษฎรไทย ชุดที่ 11 เพื่อเลือกนายกรัฐมนตรีแทนตำแหน่งที่ว่างลง เนื่องจากสัญญา ธรรมศักดิ์ ต้องพ้นจากตำแหน่งนายกรัฐมนตรีจากการลาออก และจัดให้มีการเลือกตั้ง
และมีพระบรมราชโองการ โปรดเกล้าฯ ให้แต่งตั้งหม่อมราชวงศ์เสนีย์ ปราโมช เป็นนายกรัฐมนตรี ประกาศลง ณ วันที่ 15 กุมภาพันธ์ พ.ศ. 2518
แต่เมื่อแถลงนโยบาย สภาผู้แทนราษฎรกลับไม่ได้รับความไว้วางใจ เป็นรัฐบาลแรกและรัฐบาลเดียวในประวัติศาสตร์ไทย
มีนาคม พ.ศ. 2518.
การลงมติเลือกนายกรัฐมนตรีไทยในเดือนมีนาคม พ.ศ. 2518 เป็นการลงมติของสภาผู้แทนราษฎรไทย ชุดที่ 11 เพื่อเลือกนายกรัฐมนตรีแทนตำแหน่งที่ว่างลง เนื่องจากหม่อมราชวงศ์เสนีย์ ปราโมช ต้องพ้นจากตำแหน่งนายกรัฐมนตรี เนื่องจากไม่ได้รับความไว้วางใจในการแถลงนโยบาย
และมีพระบรมราชโองการ โปรดเกล้าฯ ให้แต่งตั้งหม่อมราชวงศ์คึกฤทธิ์ ปราโมชเป็นนายกรัฐมนตรี ประกาศลง ณ วันที่ 14 มีนาคม พ.ศ. 2518
เมษายน พ.ศ. 2519.
การลงมติเลือกนายกรัฐมนตรีไทยในเดือนเมษายน พ.ศ. 2519 เป็นการลงมติของสภาผู้แทนราษฎรไทย ชุดที่ 12 เพื่อเลือกนายกรัฐมนตรีแทนตำแหน่งที่ว่างลง เนื่องจากหม่อมราชวงศ์คึกฤทธิ์ ปราโมช ต้องพ้นจากตำแหน่งนายกรัฐมนตรี เนื่องจากยุบสภาผู้แทนราษฎร
และมีพระบรมราชโองการ โปรดเกล้าฯ ให้แต่งตั้งหม่อมราชวงศ์เสนีย์ ปราโมชเป็นนายกรัฐมนตรี ประกาศลง ณ วันที่ 20 เมษายน พ.ศ. 2519
กันยายน พ.ศ. 2519.
การลงมติเลือกนายกรัฐมนตรีไทยในเดือนกันยายน พ.ศ. 2519 เป็นการลงมติของสภาผู้แทนราษฎรไทย ชุดที่ 12 เพื่อเลือกนายกรัฐมนตรีแทนตำแหน่งที่ว่างลง เนื่องจากหม่อมราชวงศ์เสนีย์ ปราโมช ขอลาออกจากตำแหน่งนายกรัฐมนตรี
และมีพระบรมราชโองการ โปรดเกล้าฯ ให้แต่งตั้งหม่อมราชวงศ์เสนีย์ ปราโมชเป็นนายกรัฐมนตรี ประกาศลง ณ วันที่ 25 กันยายน พ.ศ. 2519
ตุลาคม พ.ศ. 2519.
การลงมติเลือกนายกรัฐมนตรีไทยในเดือนตุลาคม พ.ศ. 2519 เป็นการลงมติของคณะการปฏิรูปการปกครองแผ่นดิน เพื่อเลือกนายกรัฐมนตรีแทนตำแหน่งที่ว่างลง เนื่องจากหม่อมราชวงศ์เสนีย์ ปราโมช ต้องพ้นจากตำแหน่งนายกรัฐมนตรี เนื่องจากถูกยึดอำนาจ
และมีพระบรมราชโองการ โปรดเกล้าฯ ให้แต่งตั้งธานินทร์ กรัยวิเชียรเป็นนายกรัฐมนตรี ประกาศลง ณ วันที่ 8 ตุลาคม พ.ศ. 2519
พ.ศ. 2520.
การลงมติเลือกนายกรัฐมนตรีไทยในปี พ.ศ. 2520 เป็นการลงมติของสภานโยบายแห่งชาติ เพื่อเลือกนายกรัฐมนตรีแทนตำแหน่งที่ว่างลง เนื่องจากธานินทร์ กรัยวิเชียร ต้องพ้นจากตำแหน่งนายกรัฐมนตรี เนื่องจากถูกยึดอำนาจ
และมีพระบรมราชโองการ โปรดเกล้าฯ ให้แต่งตั้งเกรียงศักดิ์ ชมะนันทน์เป็นนายกรัฐมนตรี ประกาศลง ณ วันที่ 11 พฤศจิกายน พ.ศ. 2520
พ.ศ. 2522.
การลงมติเลือกนายกรัฐมนตรีไทยในปี พ.ศ. 2522 เป็นการลงมติของสภาผู้แทนราษฎรไทย ชุดที่ 13 และวุฒิสภา 
ตามบทเฉพาะกาลของรัฐธรรมนูญ เพื่อเลือกนายกรัฐมนตรีแทนตำแหน่งที่ว่างลง เนื่องจากเกรียงศักดิ์ ชมะนันทน์ ต้องพ้นจากตำแหน่งนายกรัฐมนตรี เนื่องจากจัดให้มีการเลือกตั้งเป็นครั้งแรกหลังรัฐประหาร
และมีพระบรมราชโองการ โปรดเกล้าฯ ให้แต่งตั้งเกรียงศักดิ์ ชมะนันทน์เป็นนายกรัฐมนตรี ประกาศลง ณ วันที่ 22 พฤษภาคม พ.ศ. 2522
พ.ศ. 2523.
การลงมติเลือกนายกรัฐมนตรีไทยในปี พ.ศ. 2523 เป็นการลงมติของสภาผู้แทนราษฎรไทย ชุดที่ 13 และวุฒิสภาไทย ชุดที่ 5 เพื่อเลือกนายกรัฐมนตรีแทนตำแหน่งที่ว่างลง เนื่องจากเกรียงศักดิ์ ชมะนันทน์ ต้องพ้นจากตำแหน่งนายกรัฐมนตรี เนื่องจากลาออก ก่อนการเปิดอภิปรายไม่ไว้วางใจรัฐบาล
และมีพระบรมราชโองการ โปรดเกล้าฯ ให้แต่งตั้งเปรม ติณสูลานนท์เป็นนายกรัฐมนตรี ประกาศลง ณ วันที่ 3 มีนาคม พ.ศ. 2523
พ.ศ. 2526.
การลงมติเลือกนายกรัฐมนตรีไทยในปี พ.ศ. 2526 เป็นการลงมติของสภาผู้แทนราษฎรไทย ชุดที่ 14 เพื่อเลือกนายกรัฐมนตรีแทนตำแหน่งที่ว่างลง เนื่องจากเปรม ติณสูลานนท์ ต้องพ้นจากตำแหน่งนายกรัฐมนตรี เนื่องจากการยุบสภาผู้แทนราษฎร
และมีพระบรมราชโองการ โปรดเกล้าฯ ให้แต่งตั้งพลเอก เปรม ติณสูลานนท์ เป็นนายกรัฐมนตรี ประกาศลง ณ วันที่ 30 เมษายน พ.ศ. 2526
พ.ศ. 2529.
การลงมติเลือกนายกรัฐมนตรีไทยในปี พ.ศ. 2529 เป็นการลงมติของสภาผู้แทนราษฎรไทย ชุดที่ 15 เพื่อเลือกนายกรัฐมนตรีแทนตำแหน่งที่ว่างลง เนื่องจากเปรม ติณสูลานนท์ ต้องพ้นจากตำแหน่งนายกรัฐมนตรี เนื่องจากการยุบสภาผู้แทนราษฎร
และมีพระบรมราชโองการ โปรดเกล้าฯ ให้แต่งตั้งพลเอก เปรม ติณสูลานนท์ เป็นนายกรัฐมนตรี ประกาศลง ณ วันที่ 5 สิงหาคม พ.ศ. 2529
พ.ศ. 2531.
การลงมติเลือกนายกรัฐมนตรีไทยในปี พ.ศ. 2531 เป็นการลงมติของสภาผู้แทนราษฎรไทย ชุดที่ 16 เพื่อเลือกนายกรัฐมนตรีแทนตำแหน่งที่ว่างลง เนื่องจากพลเอก เปรม ติณสูลานนท์ ต้องพ้นจากตำแหน่งนายกรัฐมนตรี เนื่องจากการยุบสภาผู้แทนราษฎร
และมีพระบรมราชโองการ โปรดเกล้าฯ ให้แต่งตั้งชาติชาย ชุณหะวัณเป็นนายกรัฐมนตรี ประกาศลง ณ วันที่ 4 สิงหาคม พ.ศ. 2531
พ.ศ. 2533.
การลงมติเลือกนายกรัฐมนตรีไทยในปี พ.ศ. 2533 เป็นการลงมติของสภาผู้แทนราษฎรไทย ชุดที่ 16 เพื่อเลือกนายกรัฐมนตรีแทนตำแหน่งที่ว่างลง เนื่องจากชาติชาย ชุณหะวัณ ต้องพ้นจากตำแหน่งนายกรัฐมนตรี เนื่องจากการลาออก
และมีพระบรมราชโองการ โปรดเกล้าฯ ให้แต่งตั้งชาติชาย ชุณหะวัณเป็นนายกรัฐมนตรี ประกาศลง ณ วันที่ 9 ธันวาคม พ.ศ. 2533
พ.ศ. 2534.
การลงมติเลือกนายกรัฐมนตรีไทยในปี พ.ศ. 2534 เป็นการลงมติของคณะรักษาความสงบเรียบร้อยแห่งชาติ เพื่อเลือกนายกรัฐมนตรีแทนตำแหน่งที่ว่างลง เนื่องจากชาติชาย ชุณหะวัณ ต้องพ้นจากตำแหน่งนายกรัฐมนตรี เนื่องจากการถูกยึดอำนาจ
และมีพระบรมราชโองการ โปรดเกล้าฯ ให้แต่งตั้งอานันท์ ปันยารชุนเป็นนายกรัฐมนตรี ประกาศลง ณ วันที่ 2 มีนาคม พ.ศ. 2534
เมษายน พ.ศ. 2535.
การลงมติเลือกนายกรัฐมนตรีไทยในเดือนเมษายน พ.ศ. 2535 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจากอานันท์ ปันยารชุน ต้องพ้นจากตำแหน่งนายกรัฐมนตรี เนื่องจากการจัดให้มีการเลือกตั้งทั่วไป
และมีพระบรมราชโองการ โปรดเกล้าฯ ให้แต่งตั้งสุจินดา คราประยูรเป็นนายกรัฐมนตรี ประกาศลง ณ วันที่ 7 เมษายน พ.ศ. 2535
กันยายน พ.ศ. 2535.
การลงมติเลือกนายกรัฐมนตรีไทยในเดือนกันยายน พ.ศ. 2535 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจากอานันท์ ปันยารชุน ต้องพ้นจากตำแหน่งนายกรัฐมนตรี เนื่องจากการยุบสภาผู้แทนราษฎร
และมีพระบรมราชโองการ โปรดเกล้าฯ ให้แต่งตั้งชวน หลีกภัยเป็นนายกรัฐมนตรี ประกาศลง ณ วันที่ 23 กันยายน พ.ศ. 2535
พ.ศ. 2538.
การลงมติเลือกนายกรัฐมนตรีไทยในปี 2538 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจากวันที่ 19 พฤษภาคม พ.ศ. 2538 นายชวน หลีกภัย ต้องพ้นจากตำแหน่งนายกรัฐมนตรีจากการยุบสภาผู้แทนราษฎร
และมีพระบรมราชโองการ โปรดเกล้าฯ ให้แต่งตั้งนายบรรหาร ศิลปอาชาเป็นนายกรัฐมนตรี ประกาศลง ณ วันที่ 13 กรกฎาคม พ.ศ. 2538
พ.ศ. 2539.
การลงมติเลือกนายกรัฐมนตรีไทยในปี พ.ศ. 2539 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจากวันที่ 27 กันยายน พ.ศ. 2539 บรรหาร ศิลปอาชา ต้องพ้นจากตำแหน่งนายกรัฐมนตรีจากการยุบสภาผู้แทนราษฎร
และมีพระบรมราชโองการ โปรดเกล้าฯ ให้แต่งตั้งพลเอกชวลิต ยงใจยุทธเป็นนายกรัฐมนตรี ประกาศลง ณ วันที่ 25 พฤศจิกายน พ.ศ. 2539
พ.ศ. 2540.
การลงมติเลือกนายกรัฐมนตรีไทยในปี พ.ศ. 2540 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจากวันที่ 9 พฤศจิกายน พ.ศ. 2540 พลเอก ชวลิต ยงใจยุทธ ลาออกจากตำแหน่งนายกรัฐมนตรี
และมีพระบรมราชโองการ โปรดเกล้าฯ ให้แต่งตั้งชวน หลีกภัยเป็นนายกรัฐมนตรี ประกาศลง ณ วันที่ 9 พฤศจิกายน พ.ศ. 2540
พ.ศ. 2544.
การลงมติเลือกนายกรัฐมนตรีไทยในปี พ.ศ. 2544 เป็นการลงมติของสภาผู้แทนราษฎร เมื่อวันที่ 9 กุมภาพันธ์ พ.ศ. 2544 เพื่อเลือกนายกรัฐมนตรีแทนตำแหน่งที่ว่างลง เนื่องจากวันที่ 9 พฤศจิกายน พ.ศ. 2543 ชวน หลีกภัย พ้นจากตำแหน่งนายกรัฐมนตรีจากการยุบสภาผู้แทนราษฎร
และมีพระบรมราชโองการ โปรดเกล้าฯ ให้แต่งตั้งทักษิณ ชินวัตรเป็นนายกรัฐมนตรี ประกาศลง ณ วันที่ 9 กุมภาพันธ์ พ.ศ. 2544
พ.ศ. 2548.
การลงมติเลือกนายกรัฐมนตรีไทยในปี พ.ศ. 2548 เป็นการลงมติของสภาผู้แทนราษฎร เมื่อวันที่ 9 มีนาคม พ.ศ. 2548 เพื่อเลือกนายกรัฐมนตรีแทนตำแหน่งที่ว่างลง เนื่องจากรัฐบาลทักษิณ ชินวัตร ปฏิบัติหน้าที่จนครบวาระ
และมีพระบรมราชโองการ โปรดเกล้าฯ ให้แต่งตั้งทักษิณ ชินวัตร เป็นนายกรัฐมนตรี ประกาศลง ณ วันที่ 9 มีนาคม พ.ศ. 2548
พ.ศ. 2549.
การลงมติเลือกนายกรัฐมนตรีไทยในปี พ.ศ. 2549 เป็นการลงมติของคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข เพื่อเลือกนายกรัฐมนตรีแทนตำแหน่งที่ว่างลง เนื่องจากทักษิณ ชินวัตร ต้องพ้นจากตำแหน่งนายกรัฐมนตรี เนื่องจากการถูกยึดอำนาจ
และมีพระบรมราชโองการ โปรดเกล้าฯ ให้แต่งตั้งสุรยุทธ์ จุลานนท์เป็นนายกรัฐมนตรี ประกาศลง ณ วันที่ 1 ตุลาคม พ.ศ. 2549
มกราคม พ.ศ. 2551.
การลงมติเลือกนายกรัฐมนตรีไทยในเดือนมกราคม พ.ศ. 2551 เป็นการลงมติของสภาผู้แทนราษฎรไทย ชุดที่ 23 เพื่อเลือกนายกรัฐมนตรีแทนตำแหน่งที่ว่างลง เนื่องจากรัฐบาลพลเอกสุรยุทธ จุลานนท์ ประกาศให้เลือกตั้งทั่วไป
และมีพระบรมราชโองการ โปรดเกล้าฯ ให้แต่งตั้งสมัคร สุนทรเวช เป็นนายกรัฐมนตรี ประกาศลง ณ วันที่ 29 มกราคม พ.ศ. 2551
กันยายน พ.ศ. 2551.
การลงมติเลือกนายกรัฐมนตรีไทยในเดือนกันยายน พ.ศ. 2551 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจากรัฐบาลสมัคร สุนทรเวช ถูกศาลรัฐธรรมนูญวินิจฉัยถอดถอนออกจากตำแหน่ง
และมีพระบรมราชโองการ โปรดเกล้าฯ ให้แต่งตั้งสมชาย วงศ์สวัสดิ์ เป็นนายกรัฐมนตรี ประกาศลง ณ วันที่ 18 กันยายน พ.ศ. 2551
ธันวาคม พ.ศ. 2551.
การลงมติเลือกนายกรัฐมนตรีไทยในเดือนธันวาคม พ.ศ. 2551 เป็นการลงมติของสภาผู้แทนราษฎรไทย ชุดที่ 23 เพื่อเลือกนายกรัฐมนตรีแทนตำแหน่งที่ว่างลง เนื่องจากพรรคพลังประชาชนถูกศาลรัฐธรรมนูญวินิจฉัยให้ยุบพรรค ส่งผลให้สมชาย วงศ์สวัสดิ์ นายกรัฐมนตรีในขณะนั้นซึ่งเป็นหัวหน้าพรรคพลังประชาชนถูกตัดสิทธิ์ทางการเมืองเป็นเวลา 5 ปี ทำให้ต้องพ้นจากตำแหน่งนายกรัฐมนตรีไปโดยปริยาย
และมีพระบรมราชโองการ โปรดเกล้าฯ ให้แต่งตั้งอภิสิทธิ์ เวชชาชีวะ เป็นนายกรัฐมนตรี ประกาศลง ณ วันที่ 17 ธันวาคม พ.ศ. 2551
พ.ศ. 2554.
การลงมติเลือกนายกรัฐมนตรีไทยในปี พ.ศ. 2554 เป็นการลงมติของสภาผู้แทนราษฎรไทย ชุดที่ 24 เพื่อเลือกนายกรัฐมนตรีภายหลังเสร็จสิ้นการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เนื่องจากรัฐบาลอภิสิทธิ์ เวชชาชีวะ ประกาศยุบสภาผู้แทนราษฎร
และมีพระบรมราชโองการ โปรดเกล้าฯ ให้แต่งตั้งยิ่งลักษณ์ ชินวัตร เป็นนายกรัฐมนตรี ประกาศลง ณ วันที่ 5 สิงหาคม พ.ศ. 2554
พ.ศ. 2557.
การลงมติเลือกนายกรัฐมนตรีไทย ในปี พ.ศ. 2557 เป็นการลงมติของสภานิติบัญญัติแห่งชาติ เพื่อเลือกนายกรัฐมนตรีแทนตำแหน่งที่ว่างลง เนื่องจากเกิดเหตุการณ์รัฐประหารในประเทศไทย พ.ศ. 2557
และมีพระบรมราชโองการ โปรดเกล้าฯ ให้แต่งตั้งพลเอกประยุทธ์ จันทร์โอชา เป็นนายกรัฐมนตรี ประกาศลง ณ วันที่ 24 สิงหาคม พ.ศ. 2557
พ.ศ. 2562.
การลงมติเลือกนายกรัฐมนตรีไทยในปี พ.ศ. 2562 เป็นการลงมติของสภาผู้แทนราษฎร และวุฒิสภา ตามรัฐธรรมนูญ มาตรา 272 ในวันที่ 5 มิถุนายน พ.ศ. 2562 เพื่อเลือกนายกรัฐมนตรีแทนตำแหน่งที่ว่างลง เนื่องจากรัฐบาลของพลเอกประยุทธ์ จันทร์โอชา จัดให้มีการเลือกตั้ง ภายหลังการรัฐประหาร
จึงถือได้ว่ามติที่ประชุมร่วมกันของรัฐสภา ลงมติเลือก พลเอกประยุทธ์ จันทร์โอชา เป็นนายกรัฐมนตรีอีกวาระหนึ่ง และพระบาทสมเด็จพระวชิรเกล้าเจ้าอยู่หัว มีพระบรมราชโองการ โปรดเกล้าฯ ให้แต่งตั้งพลเอกประยุทธ์ จันทร์โอชา เป็นนายกรัฐมนตรี ประกาศลง ณ วันที่ 9 มิถุนายน พ.ศ. 2562
พ.ศ. 2566.
การลงมติเลือกนายกรัฐมนตรีไทย ในปี พ.ศ. 2566 เป็นการลงมติของสภาผู้แทนราษฎร และวุฒิสภา ตามรัฐธรรมนูญ มาตรา 272 ในวันที่ 13 กรกฎาคม พ.ศ. 2566 และวันที่ 22 สิงหาคม พ.ศ. 2566 เพื่อเลือกนายกรัฐมนตรีแทนตำแหน่งที่ว่างลง เนื่องจากรัฐบาลของพลเอกประยุทธ์ จันทร์โอชาจัดให้มีการเลือกตั้งทั่วไป
การลงมติครั้งแรกจัดในวันที่ 13 กรกฎาคม พ.ศ. 2566
การลงมติครั้งแรกนั้น พิธา ลิ้มเจริญรัตน์ ได้คะแนนเสียงเห็นชอบ 324 เสียง ซึ่งไม่ถึงตามที่กำหนด จึงทำให้ประธานรัฐสภาตัดสินใจเลื่อนการลงมติออกไปก่อน
การลงมติครั้งที่สองจัดในวันที่ 19 กรกฎาคม พ.ศ. 2566 ได้เสนอพิธาอีกครั้ง แต่มีผู้ประท้วงว่าไม่สามารถเสนอชื่อซ้ำเดิมได้ จึงเปิดให้ลงมติเรื่องดังกล่าว ผลมติดังกล่าว ส่งผลให้ไม่สามารถเสนอชื่อพิธาเป็นนายกรัฐมนตรีได้ในสมัยประชุมนี้ จึงเลื่อนการลงมติครั้งที่สามออกไปเป็นวันที่ 27 กรกฎาคม และอีกครั้งในวันที่ 4 สิงหาคม แต่แล้วก็ถูกเลื่อนออกไปอย่างไม่มีกำหนดเพราะรอคำวินิจฉัยของศาลรัฐธรรมนูญกรณีที่ผู้ตรวจการแผ่นดินยื่นคำร้องต่อศาลรัฐธรรมนูญให้วินิจฉัยว่ากรณีมติรัฐสภาที่ห้ามเสนอชื่อบุคคลซึ่งสมควรได้รับการแต่งตั้งเป็นนายกรัฐมนตรีซ้ำนั้นขัดหรือแย้งต่อรัฐธรรมนูญหรือไม่
เมื่อการตัดสินของศาลรัฐธรรมนูญสิ้นสุดลง จึงสามารถดำเนินการลงมติเลือกนายกรัฐมนตรีรอบที่ 3 ดำเนินต่อไปได้ โดยมีการนัดลงมติในวันที่ 22 สิงหาคม พ.ศ. 2566
การลงมติครั้งที่สามจัดในวันที่ 22 สิงหาคม พ.ศ. 2566
จึงถือได้ว่ามติที่ประชุมร่วมกันของรัฐสภา ลงคะแนนเสียงเห็นชอบจำนวน 482 เสียงให้เศรษฐา ทวีสิน เป็นนายกรัฐมนตรี และพระบาทสมเด็จพระวชิรเกล้าเจ้าอยู่หัว มีพระบรมราชโองการ โปรดเกล้าฯ ให้แต่งตั้งเศรษฐา ทวีสิน เป็นนายกรัฐมนตรี ประกาศลง ณ วันที่ 22 สิงหาคม พ.ศ. 2566
พ.ศ. 2567.
การลงมติเลือกนายกรัฐมนตรีไทย ในปี พ.ศ. 2567 เป็นการลงมติของสภาผู้แทนราษฎร ตามรัฐธรรมนูญ มาตรา 159 ในวันที่ 16 สิงหาคม พ.ศ. 2567 เพื่อเลือกนายกรัฐมนตรีแทนตำแหน่งที่ว่างลง เนื่องจากเศรษฐา ทวีสิน ถูกศาลรัฐธรรมนูญวินิจฉัยถอดถอนออกจากตำแหน่งตามรัฐธรรมนูญมาตรา 170 วรรคหนึ่ง (4) ประกอบมาตรา 160 (4) (5) จากกรณีแต่งตั้งพิชิต ชื่นบาน เป็นรัฐมนตรีประจำสำนักนายกรัฐมนตรี โดยที่ขาดคุณสมบัติ
จึงถือได้ว่ามติที่ประชุมสภาผู้แทนราษฎรลงคะแนนเสียงเห็นชอบจำนวน 319 เสียงให้แพทองธาร ชินวัตร เป็นนายกรัฐมนตรี และพระบาทสมเด็จพระวชิรเกล้าเจ้าอยู่หัว มีพระบรมราชโองการ โปรดเกล้าฯ ให้แต่งตั้งแพทองธาร ชินวัตร เป็นนายกรัฐมนตรี ประกาศลง ณ วันที่ 16 สิงหาคม พ.ศ. 2567
พ.ศ. 2568.
การลงมติเลือกนายกรัฐมนตรีไทย ในปี พ.ศ. 2568 เป็นการลงมติของสภาผู้แทนราษฎร ตามรัฐธรรมนูญ มาตรา 159 เพื่อเลือกนายกรัฐมนตรีแทนตำแหน่งที่ว่างลง เนื่องจากแพทองธาร ชินวัตร ถูกศาลรัฐธรรมนูญวินิจฉัยถอดถอนออกจากตำแหน่งตามรัฐธรรมนูญมาตรา 170 วรรคหนึ่ง (4) ประกอบมาตรา 160 (4) (5) จากกรณีการรั่วไหลของบทสนทนาทางโทรศัพท์ระหว่างไทย–กัมพูชา คาดการณ์ว่าจะมีขึ้นอย่างเร็วที่สุดในช่วงวันที่ 3–5 กันยายน พ.ศ. 2568
หมายเหตุ.
<templatestyles src="Reflist/styles.css" />